Gerda Höjer

Gerda Höjer (født 23. juli 1893 i Visby, død 20. juni 1974 i Norrbärke) var en svensk sykepleier og politiker for Folkpartiet.

Höjer arbeidet som sykepleier og var aktiv i Sveriges sjuksköterskeförening, der hun fra 1945 til 1960 var leder. I hennes ledertid pågikk det fra 1948 til 1951 en intens lønnsstrid, som endte med det beste oppgjør de svenske sykepleierne noen gang hadde fått.«Det blåser kallt», Omvårdnadsmagasinet, Svensk sjuksköterskeförening.  I 1947 var hun president i International Council of Nurses. 

Höjer ble i 1949 innvalgt i Riksdagen for Folkpartiet. Hun var medlem av andrekammeret til 1960.«Gerda Höjer», Nationalencyklopedin. 

Höjer var medlem av Vasaordenen. Etter andre verdenskrig mottok hun den norske utmerkelsen Haakon VIIs Frihetskors. Den internasjonale Røde Kors-komiteen belønnet hennes innsats med Florence Nightingale-medaljen.Harnesk, Paul (red.): Vem är Vem? Stor-Stockholm 1962, Stockholm: Bokörlaget Vem er vem, 1962, s. 618–19.

 Referanser 

Kategori:Svenske sykepleiere
Kategori:Svenske riksdagsmedlemmer
Kategori:Vasaordenen
Kategori:Haakon VIIs frihetskors
Kategori:Personer fra Visby